b'\n_START_ARTICLE_\nStepanakert\n_START_PARAGRAPH_\nStepanakert (armensko \xd5\x8d\xd5\xbf\xd5\xa5\xd6\x83\xd5\xa1\xd5\xb6\xd5\xa1\xd5\xaf\xd5\xa5\xd6\x80\xd5\xbf) je glavno mesto samooklicane Republike Gorski Karabah. Nadzor nad obmo\xc4\x8djem je vzrok spora med Azerbajd\xc5\xbeanom in Armenijo, vklju\xc4\x8dno z vojno, ki je sledila po razpadu Sovjetske zveze. Trenutno je Stepanakert pod armenskim nadzorom in ve\xc4\x8dina azerbajd\xc5\xbeanskega prebivalstva je razseljenega vzhodno. Mesto ima 56.600 prebivalcev (popis 1. januar 2004)\n_START_SECTION_\nZgodovina\n_START_PARAGRAPH_\nMesto Xank\xc9\x99ndi je bilo ustanovljeno leta 1917 po oktobrski revoluciji. Leta 1923 je bilo preimenovano v Stepanakert, v \xc4\x8dast Stepanu \xc5\xa0aumjanu, armenskemu komunisti\xc4\x8dnemu borcu iz Bakuja, ki je umrl leta 1918 v dr\xc5\xbeavljanski vojni. Leta 1988 razglasi regionalni parlament pokrajine priklju\xc4\x8ditev Gorskega Karabaha Armeniji. Po razglasitvi neodvisnosti Azerbajd\xc5\xbeana od Sovjetske zveze je bilo zopet preimenovano v Xank\xc9\x99ndi, v sklopu azerifikacije avtonomne oblasti Gorski Karabah (Nagorno-Karabah) z ve\xc4\x8dinskim armenskim prebivalstvom (ca. 77\xc2\xa0%). Izbruhnili so spopadi, ki so vodili v armensko kontrolo nad obmo\xc4\x8djem, ki se je z Armenijo povezalo preko ozkega koridorja na zahodu pokrajine. Neuradno premirje velja od leta 1994.\n_START_SECTION_\nGospodarstvo\n_START_PARAGRAPH_\nPred izbruhom vojne je gospodarstvo Stepanakerta ve\xc4\x8dinoma temeljilo \xc5\xbeivilski industriji, predelavi svile in vinarstvu. Gospodarstvo je bilo po vojni mo\xc4\x8dno oslabljeno.'